### Annex III. Model de projecte tècnic, pla anual i memòria tècnica

Logo empresa  
 licitadora

El pla anual i la memòria tècnica anual del servei comunitari de reducció de danys (REDAN) amb iguals hauran de seguir la normativa d’imatge de l’ASPB i del present annex. Tant el pla com la memòria tècnica tindran la mateixa estructura i hauran d’incloure, com a mínim, els apartats que s’especifiquen al següent guió.

El **projecte tècnic** es presentarà per tal de participar en la licitació segons exposa el quadre de característiques específiques. Per la presentació del projecte tècnic caldrà presentar informació de tots els apartats, però especialment, dels apartats corresponents als objectius, pla de treball i calendari d’objectius, els apartats que fan referència als processos dirigits als auxiliars socials/tècnics comunitaris (iguals), els d’atenció i acompanyament a les persones usuàries i l’apartat de seguiment, avaluació i qualitat.

L’objectiu de la **memòria tècnica** anual és fer visible l’acompliment dels objectius i la realització de les activitats, de manera que haurà de plasmar l’anàlisi dels indicadors d’avaluació. Tots els objectius i indicadors descrits al projecte tècnic o al pla anual s’hauran de desenvolupar a la memòria tècnica, encara que durant l’any no s’hagin pogut acomplir.

El **pla anual** és equivalent al projecte tècnic però es presentarà anualment, encara que no hi hagi un procés de contractació. El pla anual va lligat a la memòria tècnica amb l’objectiu principal de planificar els objectius i l’activitat durant l’any següent, de manera que caldrà que s’hi descriguin els indicadors d'avaluació a utilitzar durant l’any. Quan el pla anual s’entregui conjuntament amb la memòria tècnica haurà d’incloure només el punt 2 *Pla de treball i calendari d’objectius* per tal de no presentar informació repetida.

L’empresa licitadora pot ampliar els apartats del guió, si ho creu convenient, sempre que els nous apartats facin referència a l’objecte del contracte.

#### Guió de projecte tècnic, pla anual i memòria tècnica

1. **Presentació del servei comunitari de reducció de danys (REDAN) amb iguals i descripció del projecte**
   1. Objectius generals i objectius específics

Els següents apartat ( de l’1.2 a l’1.5) formaran part del pla anual i la memòria tècnica però no del projecte tècnic

* 1. Marc de referència *(persones destinatàries, ubicació, context, cobertura...)*
  2. Catàleg de serveis
  3. Infraestructura, instal·lacions, materials i recursos
  4. Organització de l’equip

1. **Pla de treball i calendari d’objectius**
2. **Programes dirigits als auxiliars socials/tècnics comunitaris i dirigits a les persones usuàries del servei comunitari de reducció de danys (REDAN) amb iguals**

La descripció i avaluació dels programes haurà d’incloure tots els indicadors d’avaluació plantejats en els diferents processos, subprocessos i protocols inclosos en l’atenció assistencial. Per cada programa descrit s’inclouran els següents apartats:

* + 1. Definició
    2. Objectius
    3. Procés d’atenció
    4. Persones destinatàries
    5. Indicadors d’avaluació
    6. Conclusió

1. **Relacions externes**
   1. Espais de coordinació i seguiment
   2. Pla de treball de l’equip comunitari
   3. Percepció de la comunitat
2. **Seguiment i qualitat**
   1. Queixes i suggeriments
   2. Enquestes de satisfacció
3. **Millora continua**
   1. Formació i docència
   2. Recerca i investigació
   3. Voluntariat
4. **Conclusions**

**Protocols que s’han d’incloure al projecte tècnic, el pla anual i la memòria tècnica als apartats on correspongui:**

* 1. Protocol de selecció, formació, acompanyament i inserció laboral dels auxiliars socials/tècnics comunitaris
  2. Protocol d’atenció socioeducativa a l’espai públic
  3. Protocol d'acompanyament i suport en reducció de danys
  4. Protocol d'atenció davant sobredosis (estimulants, depressors, etc.)
  5. Protocol de primer contacte